御前上茶前晚終於試咗想試好耐嘅日式甜品，因為食完晚飯仲好早，所以平時大排長龍嗰晚就唔使排隊，實在太好啦！御前霜淇淋刨冰 $80最想最想試就係呢個御前霜淇淋刨冰，我揀咗培茶雪糕，雪糕好有茶味，每一啖都有茶香嘅感覺，有少少甘又有少少香，味道令人回味、食唔停口。本身好怕飲奶，黎之前有少少擔心北海道牛奶雪糕一定好重奶味，好在今次茶嘅味道覆蓋左奶味，食完好想即刻再叫多個！呢度甜品一啲都唔平，分分鐘貴過食一餐飯，不過實在好味，成日會心思思想去食架！